Big Sean
Sean Michael Leonard Anderson (g. 1988 m. kovo 25 d.), geriau žinomas kaip Big Sean – amerikiečių reperis iš Detroito. Atlikėjas išgarsėjo, kai 2005 m. kitas garsus hiphopo atlikėjas Kanye West išgirdo jį improvizuojant. Po dvejų metų, Big Sean pasirašė kontraktą su West įrašų kompanija „GOOD Music“. Išleidus keletą įrašų rinkinių (mixtapes), 2011 m. buvo išleistas debiutinis atlikėjo albumas „Finally Famous“. 2013 m. buvo išleistas antrasis, „Hall of Fame“, o 2015 m. vasarį – trečiasis, „Dark Sky Paradise“, kuris debiutavo pirmojoje vietoje JAV „Billboard 200“ reitinge. 2023 m. duomenimis, Big Sean yra išleidęs penkis studijinius albumus, iš kurių naujausiasis, „Detroit 2“, buvo išleistas 2020 m. rugsėjį.